**כל מצוות הבן על האב**

הגדרות של מושגים :

***מצוות עשה =*** מצווה שיש לפעול, לעשות, על מנת לקיימה.

קיומה הוא באופן פעיל (= אקטיבי) כגון : "כבד את אביך ואת אמך"

***מצווה שהזמן גרמא =*** מצווה שניתן לקיימה רק בזמן מוגדר. לא תמיד!

כמו: הבערת אש בשבת, ישיבה בסוכה בחג סוכות.

***מצוות לא תעשה =*** מצווה שיש להימנע מפעולה על מנת לקיימה.

קיומה הוא סביל (=פסיבי) כגון: לא תרצח, לא תגנוב, כלומר, מדובר באיסורים!

***מצווה שלא הזמן גרמא=***  מצווה שניתן לקיימה תמיד! למשל: כיבוד אב ואם.

מצוות לא תעשה: אחד האנשים ואחד הנשים חייבים – בכל מצוות שהן לא תעשה (= איסורים) נשים וגברים חייבים, וזה לא משנה אם אלו מצוות שהזמן גרמא או שלא הזמן גרמא, חוץ משלוש מצוות לא תעשה יוצאות מן הכלל, שנשים פטורות מהם:

בל תקיף – (= "לא תקיפו פאת ראשכם") – איסור זה חל רק על גברים.

האיסור הוא לעשות תספורת ראש מבלי להשאיר פאות לחיים, משום שכך היו מסתפרים הכנענים והתורה רצתה שבני ישראל ייבדלו מהם ומתועבותיהם.

בל תשחית – (= "ולא תשחית פאת זקנך") – זהו האיסור לגלח את הזקן בסכין, איסור על השחתת שיער הזקן מן השורש.

מכיוון שאיסור זה מכוון רק לגברים כי אין דרכן של נשים לגדל זקן, נשים פטורות מאיסור זה. בחלקו הראשון של הפסוק הזה נאמר האיסור על הקפת פאת הראש ולכן, נשים פטורות גם מאיסור זה, שהרי האיסורים צמודים זה לזה בפסוק אחד.

בל תטמא למתים – זהו איסור שחל רק על כהנים גברים שלא יטמאו בטומאת מת ולא יוכלו לעבוד את עבודת המקדש (=הקרבת קרבנות וכדו'). נשים ממילא אינן מקריבות קורבנות במקדש ולכן האיסור אינו חל עליהן.